पाएं अपने शहर की ताज़ा ख़बरें और फ्री ई-पेपरडाउनलोड करें
मरीजाें से एचआरटीसी टेस्ट के 4 से 5 हजार रुपए लिए जा रहे हैं, जबकि सिविल अस्पताल के सीटी स्कैन सेंटर पर वहीं टेस्ट 2 हजार रुपए में किया जा रहा है। सीटी स्कैन मैनेजर अनिल कुमार ने बताया कि मरीजों को कोरोना जांच सीटी से कराने में कोई परेशानी न हो इसके लिए उन्होंने सीटी के रेट मार्केट से 50 प्रतिशत कम कर दिए है।
अधिकतर मरीजों में देखने को आया है कि आरटीपीसीआर की रिपोर्ट निगेटिव आने के बाद भी मरीजों को समस्या रही। मरीजों ने चेस्ट सीटी कराया तो उनमें कोरोना की पुष्टि हुई। साढ़े तीन से चार हजार का सीटी कराने के लिए लोगों को एक बार सोचना पड़ता है। आमजन के हित को देखते हुए कंपनी ने यह निर्णय लिया हैं।
प्राइवेट एचआरटीसी टेस्ट के 4 से 5 हजार ले रहे, जबकि सिविल अस्पताल में 2 हजार
बीपीएल सहित कई अन्य कैटेगरी में फ्री कर रहे
कल्स्टर हेड नीतिन ने बताया कि केंद्र पर रोजाना 25 से 30 मरीज चेस्ट सीटी कराने के लिए पहुंच रहे हैं। जिनमें 4 से 5 बीपीएल व एससी वर्ग के मरीज पहुंच रहे हैं। जिनका सीटी नि:शुल्क हो रहा है। कोरोना के नए मरीजों में संक्रमण एंटीजन या आरटीपीसीआर में पता नहीं लग रहा। ऐसे में डॉक्टर चेस्ट का सीटी स्कैन करवा रहे हैं।
इसमें स्कोर के आधार पर संक्रमण की असल अवस्था भी पता लग रही है। सीटी स्कैन स्कोर में लंग इंफेक्शन कब मामूली होता है और कब खतरनाक यह भी पता लग रहा हैं। विशेषज्ञों के मुताबिक संक्रमण की मौजूदा लहर में ज्यादातर मरीजों का संक्रमण कोविड के पुराने प्रचलित तरीकों से पता नहीं चल पा रहा।
ऐसे में नुकसान ये हो रहा है कि खुद को निगेटिव मानते हुए वे आइसोलेट नहीं होते और संक्रमण बढ़ता चला जाता है। पॉजिटिव होने के बाद भी जांच में निगेटिव आने वाले ये मरीज आमजन के लिए नई चुनौती बन रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva bho_Deva hin_Deva hin_Deva hin_Deva zho_Hant eng_Latn